20.04.2016.

**Ķekavas novada pašvaldības informatīvā izdevuma „Ķekavas Novads” izdošana**

Iepirkuma identifikācijas Nr. ĶNP/2016/11

*Tehniskās specifikācijas 3.6.punkta c apakšpunkts:*

*Izdevuma „Ķekavas Novads” piegādi Izpildītājs nodrošina kopā ar savu iznākošo laikrakstu izdevuma „Ķekavas Novads” tirāžas apjomā.*

*Jautājums: Ja mums kā Pretendentiem nav sava regulāra iznākoša laikraksta, vai tas ierobežo mūs dalību iepirkumā? Taču šīs prasības neizpilde nekādā mērā neietekmē kvalitatīvu Jūsu pasūtījuma izpildi.*

**Atbilde:**

Publisko iepirkumu likums nosaka, ka pretendents ir piegādātājs, kurš ir iesniedzis piedāvājumu vai informatīvo piedāvājumu un piegādātājs ir fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. Piegādātājs ir tiesīgs piesaistīt apakšuzņēmēju atbilstoši Publisko iepirkumu likuma 20.pantam.

Jūs varat piedalīties iepirkumā un iesniegt piedāvājumu kopā ar nolikuma prasībām atbilstošu fizisku vai juridisku personu vai to apvienību, kas nodrošinās nolikumā noteiktās prasības.

*Tehniskās specifikācijas punkts 3.1. paredz divu dizaina koncepta izstrādi projekta sākumā, no kura Jūs izvēlaties vienu vai dizaina koncepta izstrāde (2 varianti) jāveic katru mēnesi (teh. spec. punkts 3.4.)? Finanšu piedāvājums arī paredz katra mēneša ietvaros veikt dizaina izstrādi. Vai ar dizaina izstrādi var saprast laikraksta tekstuālo pirmo salikumu?*

**Atbilde:**

Ar dizaina izstrādi ir jāsaprot izdevuma tekstuālo pirmo salikumu, un tas jāveic katru mēnesi.